एसीएफ़ ने सूचित किया है कि हमारी सर्च टीम की मदद के लिए
नीलगिरी मंडल से दस लोग आएँगे।
अगर रात ढलने से पहले खत्म न कर सके,
- तो हम और मंगवा लेंगे। - हमें साथ ले चलिए।
वह ठीक नहीं रहेगा, इंस्पेक्टर।
- मगर हमें मिलकर काम करना चाहिए। - आप अपनी तहकीकात पर ध्यान दें।
- इसमें दखल न दीजिए। - मैडम।
- सब गाड़ी में बैठो! जल्दी! - सत्या कहाँ है?
- उसे क्या हो गया? - सर!
वे दोनों कल रात से गायब हैं।
क्या? इरफ़ान भी गायब हैं?
दो अफ़सर गायब हैं!
- यहाँ हो क्या रहा है? - माफ़ करें, आप कौन हैं?
मैं उदयन नंबीसन हूँ, सत्या का बाप।
मेरी बात सुनें, सर।
मैंने उन दोनों को ढूँढने के लिए जंगल में एक टीम भेज दी है।
हम, दूसरी टीम, वहीं जा रहे हैं।
हम उन्हें ढूँढ लेंगे। फ़िक्र न करें।
मुझे साथ ले लीजिए।
मैं रिटायर्ड फ़ॉरेस्ट रेंजर हूँ। आपकी मदद कर सकता हूँ।
हो सकता है, पर अब आप एक आम आदमी हैं।
आपको जंगल में ले जाने में ख़तरा है।
मैं आपकी सुरक्षा की ज़िम्मेदारी नहीं ले सकती।
तो, प्लीज़, यहीं रुकें।
यहाँ हो रही घटनाओं के बारे में सुना है मैंने।
मैं यह सोच भी नहीं सकता कि मेरे बेटे को कुछ हो जाए।
- मेरे बेटे के सिवाय मेरा कोई नहीं है। - सर।
ध्यान से, सर।
सब ठीक हो जाएगा, सर।
क्या वह दिल का भ्रम नज़रों के सामने टूट जाएगा?
क्या वक़्त इस पहेली को सुलझा पाएगा?
भयानक सन्नाटा जो हर जगह गूँज रहा है
क्या अंधेरे में इस साये का पीछा रुक पाएगा?
क्या अनसुलझी कहानियाँ सामने आए सच
और सायों के वे राज़ ऐसे ही मर जाएँगे?
इंस्पेक्टर ऋषि
कुछ पता चला, मैडम?
अभी तक कुछ नहीं पता चला, मैडम। समय लगेगा। बेहतर होगा आप घर चली जाएँ।
जैसे ही कोई खबर आएगी, मैं फ़ोन कर दूँगी।
जब तक अपने पति को अपनी आँखों से देख नहीं लेती, मैं नहीं जाऊँगी, मैडम।
अम्मी, हम यहाँ रुककर क्या करेंगे? चलो, घर चलते हैं।
बच्चे और फ़ाथी फ़िक्र कर रहे होंगे।
तुझे जाना है तो जा। मैं यहीं रुकूँगी।
सत्या जी का क्वार्टर पास में ही है , सर।
आपको वहाँ ले चलूँ?
आप वहाँ थोड़ा आराम कर सकते हैं।
नहीं, मैं यहीं इंतज़ार करूँगा।
बचाव दल अभी तक उन्हें ढूँढ नहीं पाया।
एक तरह से अच्छा ही है।
इसका मतलब वे कहीं और अभी भी ज़िंदा हैं।
हमें भी बचाव दल के साथ जाना चाहिए था।
हमें उनकी तलाश करनी चाहिए थी।
हम भी उनका पता लगाने की कोशिश कर रहे हैं, कैथी।
कैसे?
शायद अवैध शिकारियों ने सत्या और इरफ़ान का अपहरण किया हो।
हमें शक है कि वनराची वाले क़त्ल अवैध शिकारियों ने किए हैं।
जब मैं परसों एक सुराग का पीछा कर रहा था
तो मुझे पता चला कि बाला का करीबी दोस्त, सुरुली
अपनी गाड़ी में तस्करी कर रहा था।
मैंने तुरंत सत्या को बताया।
सुरुली और ट्रक क्लीनर को गिरफ़्तार किया गया।
पूछताछ के दौरान पता चला
कि बाला भी उस सबमें शामिल था।
मुझे एक बात समझ में नहीं आ रही।
सुरुली के ट्रक से ज़ब्त किया गया माल
विभाग के गोदाम में पहुँचना चाहिए था।
पर उनके रिकॉर्डों में ऐसा कुछ नहीं है।
लगता है इरफ़ान और सत्या ने माल कहीं और पहुँचा दिया।
तुम उस बारे में कुछ जानती हो?
नहीं।
मैं उस बारे में कुछ नहीं जानती।
पर वे ऐसा क्यों करेंगे?
भाई। सत्या।
भाई।
इरफ़ान भाई। भाई।
मेरी आवाज़ सुन रहे हो?
इरफ़ान भाई।
तुम ठीक हो?
ए! उठ।
ट्रक से जो माल ज़ब्त किया था, वह मेरा है।
मुझे वापस चाहिए। कहाँ रखा है तूने?
इतने दिनों से मुझे तेरी ही तलाश थी।
तू किसी तरह बचता रहा।
पर इस बार,
मैं जानता था कि तू करोड़ों का माल जाने नहीं देगा।
तुझे लगता है मैं तेरे झाँसे में आ गया?
तू इतना बेवकूफ़ है?
मैंने तेरा चेहरा देख लिया है,
मुझे पता चल गया है कि तू कौन है।
पर ज़िंदा बचेगा तब किसी को बताएगा।
अगर मुझे मारने की सोच रहा है
तो तुझे माल का कभी पता नहीं चलेगा।
अगर तूने माल का ठिकाना नहीं बताया
तो धीरे-धीरे तेरे शरीर की खाल उधेड़ूँगा
और तुझे जानवरों की तरह मारूँगा।
और उल्टा लटका दूँगा।
फिर तू मुझसे मरने की भीख माँगेगा।
बोल। माल कहाँ है?
वरना तुझे यहीं मार दूँगा।
तुम्हें दूसरी कोठरी में भेजा जा रहा है। बाहर निकलो।
तुम नहीं, यार। सुरुली, बस तुम।
अंदर जाओ।
बैठ।
मैं इसे नहीं जानता, सर। मैंने इसे पहले कभी नहीं देखा।
यह सड़क बनाने वाला ठेकेदार है।
मेरी जान-पहचान के कुछ ड्राइवर इसकी गाड़ियाँ चलाते थे।
पर मैंने कभी नहीं चलाई।
यह चाय की फ़ैक्टरी का मालिक है।
मुझे याद है एक-दो बार इसे मंदिर के उत्सवों में देखा है।
बस, सर।
इनमें से कोई तस्करी में शामिल है?
मुझे क्या पता, सर?
बहुत बड़ा नेटवर्क है। बहुत से लोग जुड़े हुए हैं।
हर महीने एजेंट और डीलर बदलते रहते हैं।
उन अमीर व्यवसायियों से मुझ जैसे तो बात भी नहीं कर पाते, सर।
सुन।
मुझे सबके नाम नहीं चाहिए।
बस एक नाम बता दे।
तेरी आखिरी खेप।
उस माल की जानकारी तुझे किसने दी थी?
तेरी और तेरे परिवार की हिफ़ाज़त की ज़िम्मेदारी मेरी।
मेरा यकीन कर।
और रानी के परिवार की भी।
इसका नाम राज है, टूरिस्ट गाइड है। देखा है कभी?
मैंने कभी नहीं देखा।
- इसे देखा है कहीं? - नहीं, बहन।
वह यहाँ नहीं है।
पता नहीं वह आने वाला है या आ चुका है।
हीरा।
हैलो, जान। मैं पिछले तीन दिनों से तुझसे बात करने की कोशिश कर रही हूँ।
तू ठीक है?
एक बार फ़ोन या मैसेज तो कर।
कम से कम वॉइस मैसेज ही भेज दे, ठीक है?
मुझे... तेरी याद आती है, जान।
मेरी बात सुन भी रही हो?
नहीं, मेरा फ़ोन आने वाला है।
तुम्हें आज हुआ क्या है?
अरे, फिर से खुद को चोट पहुँचाई?
तुमने फिर अपनी कलाई काट ली क्या?
तुम किसी मुसीबत में लगती हो। मुझे बताती क्यों नहीं कि क्या है?
चित्रा।
- तुम नहीं समझ पाओगे, अय्यनार। - क्यों नहीं समझ पाऊँगा मैं?
मैं तुम्हारा दोस्त नहीं?
अरे, रो क्यों रही हो?
चित्रा?
चित्रा।
अरे, रोना बंद करो।
लगता है तुम्हारे दिमाग पर कोई बोझ है।
अगर अभी बताना नहीं चाहती तो कोई बात नहीं।
जब मन करे तब बता देना।
पर कलाई काटकर या खुद को जलाकर खुद को चोट पहुँचाना बंद करो।
प्लीज़।
अगर फिर से ऐसा करने का मन करे, तो मुझे फ़ोन करना।
मुझसे बात कर सकती हो। हमेशा।
इसके अंदर क्या है?
ज़िंदा है या मुर्दा?
- तुम्हें मुझसे ये सब नहीं पूछना चाहिए। - मुझे जानना है कि अंदर क्या है?
अगर सीमा शुल्क वाले अधिकारियों ने मुझे पकड़कर पूछताछ की तो?
तुम नई हो इस धंधे में? पहली बार आई हो?
हमारे लोग हर जगह मौजूद हैं। वे तुमसे कुछ नहीं पूछेंगे।
अब ले जाओ।
फ़िक्र मत करो। सब मुर्दा हैं।
चार दिन में वियतनाम पहुँच जाने चाहिए।
सर!
हैलो। ठीक है।
अच्छा।
अय्यनार, मंदिर के गेट पर पहुँचो। जल्दी।
ए!
चलो निकलो।
जल्दी करो। चलो!
- जल्दी! जल्दी चलो! - ए!
भाई।
उन्होंने पीटा?
हाँ।
तुम्हें?
हाँ।
पर फ़िक्र न करें।
मैंने कुछ नहीं बताया।
मुझे माफ़ कर दो।
मुझे अकेले ही करना चाहिए था।
तुम्हें बेकार में साथ घसीट लाया।
ऐसी बातें मत करो।
हम हर काम में साथ रहे हैं।
हमारे विभाग के लोग हमें खोजने निकल पड़े होंगे।
वे हमें जल्द ढूँढ लेंगे।
- इरफ़ान भाई। - हाँ?
तुम बहुत दयालु इंसान हो।
अगली बार फ़ारिया से मिलो तो उसे बता देना।
लगता है यह अभी ज़िंदा है।
पता नहीं, भाई। दो बार इंजेक्शन लगाया।
लगाया तेरी बला से।
अरे, उसे कुछ मत करो!
उसे कुछ मत करो!
- ए! बेचारा अभी शावक है! - भाई।
ए, मेरी बात सुनो। रुको!
- वह चाकू पकड़ाना। - देता हूँ।
ए! वह अभी शावक है!
ए! वह शावक है! उसे कुछ मत करो!
बेचारा। उसे जाने दो, यार!
ए! उसे जाने दो! ए! उसे छोड़ दो, यार!
हे भगवान! ए!
ए, दरवाज़ा खोलो, कमीनो!
दरवाज़ा खोलो!
कमीनो, तुम इंसान हो भी?
दरवाज़ा खोल!
ए!
सालो कमीनो!
मैं तुम्हें ज़िंदा नहीं छोड़ूँगा!
- हरामी! मुँह बंद रख! - ए!
ए!
भाई?
तुम किसी मुसीबत में हो?
तुम्हें पैसे चाहिए?
अगर चाहिए, तो बस मुझे बता देना। मैं बंदोबस्त कर दूँगी।
चुप कर सकती हो? मुझे पैसा नहीं चाहिए।
तो क्या समस्या है?
हम इस लॉज में क्यों छिपे हुए हैं?
कोई तुम्हारे पीछे पड़ा है?
मुझे तंग क्यों कर रही हो?
पाँच मिनट के लिए भी चैन से नहीं रहने दे सकतीं?
ए, मेरी कमीज़ वापस करो!
तो, तुमने कुछ घपला किया है, है न?
पुलिस तुम्हारे पीछे पड़ी है?
मुझे बताओ तुमने क्या किया है।
कुछ पूछ रही हूँ तुमसे। सुना नहीं?
वहाँ किसी से पंगा मत लेना।
क्या बात है?
ए! गाड़ी रोको। यहाँ खड़ी करो।
रोको!
चलते रहो।
सब मेरे भाई ने किया था।
तस्करों के साथ उसके संबंध थे।
मैं तो बस फ़ैक्टरी संभालता था।
हमें पता है पोलाची में तुम तस्करी का माल बेचने वाले से मिले थे।
मैं तो बस अपने भाई के कहने पर गया था।
उन्होंने उसे पैसों से भरा ब्रीफ़केस देने को कहा था।
मैं देकर लौट आया। बस।
मैं उससे पहले कभी नहीं मिला था।
तो भाग क्यों रहे थे?
सर, मैं नहीं जानता मेरे भाई को किसने मारा और क्यों।
मुझे लगता है कि मेरे आसपास सब क़ातिल हैं।
मुझे तो अपनी छाया से भी डर लगने लगा है।
इसलिए मैंने शहर छोड़ने का फ़ैसला कर लिया।
भाई का अवैध शिकारियों से कोई लोचा था?
जिस दिन भाई की मौत हुई, तुम्हें किसका फ़ोन आया था?
- कौन था वह? - जवाब दो।
अपना फ़ोन दो। अभी!
- चित्रा। - सर।
इसमें एसकेआर नाम ढूँढो
और पता लगाओ कि वह नंबर अभी कहाँ है।
जी, सर।
सर, यह किसी की निजी संपत्ति है।
मालिक फ़्रांस में रहता है।
हमें यहाँ की तलाशी लेनी है। गेट खोलो।
क्यों, सर? अंदर तो बस जंगल का हिस्सा है।
इमली और बरगद के पेड़ भरे पड़े हैं।
- अंदर एक पुरानी इमारत भी है न? - जी।
पर वहाँ कोई नहीं रहता।
काफी समय से बंद पड़ी है।
पूरी इमारत किसी भी वक़्त गिर सकती है। वह सुरक्षित नहीं है, सर।
वह हम देख लेंगे। तुम पहले गेट खोलो।
माफ़ करें, सर। मुझे गलत न समझें।
मुझे पहले मैनेजर को बताना होगा।
नहीं तो आपको अंदर जाने देने के लिए वह मुझे नौकरी से निकाल देंगे।
उसे फ़ोन करो और यहाँ बुलाओ।
- पक्का यही जगह है? - जी, सर। मुझे यकीन है।
मैं दोबारा देख लेती हूँ।
तुम मुझे ढूँढने आई हो?
- क्या हुआ? - वह उठा नहीं रहे, सर।
फ़ोन मुझे देना।
निजी क्षेत्र अंदर आना मना है
- गेट खोलो। खोलो इसे! - ऐसा न करें, सर। सुनिए!
ए, पहले तुम जाओ।
भून डालो उसे!
इरफ़ान भाई।
- इरफ़ान भाई! - यह अपराध स्थल है।
- इरफ़ान भाई! - अपराध स्थल है, सर।
- यह अपराध स्थल है, सर। - इरफ़ान भाई!
इरफ़ान भाई!
सर।
अरे, नहीं!
इरफ़ान भाई!
इरफ़ान भाई।
सत्या वापस आ गया।
- सत्या। - तेरे बाबा भी आ गए होंगे।
- बाबा तो नहीं हैं। - वह आ गए, मैडम? वह मिल गए आपको?
- कहाँ हैं वह? - मुझे... अफ़सोस है।
- यह क्या बोल रही हैं? - मैडम, क्या हुआ?
- इरफ़ान नहीं रहे। - बाबा!
वह मुझे छोड़ गए। अल्लाह!
सत्या।
बाबा।
मदर।
- कैथी। - आप कैसी हैं?
धीरे से।
ज़्यादा गर्म है?
- आँखें बंद करके थोड़ी देर आराम करें। - यमुना।
- एक मिनट। - जी, डॉक्टर।
- अरे। तुम अचानक कैसे आ गए? - बस तुमसे मिलने।
तुम्हें बुखार है?
- यह पी लो। - नहीं, मुझे नहीं पीना।
मार डालूँगी। चलो पिओ।
मैंने कहा न, पी लो।
पूरा खत्म करो।
अगर बेचैनी हो तो मुझे बताना।
अरे, शादी से पहले फ़ोटोशूट है।
- फ़ोटोग्राफर का टेक्स्ट आया है। चलो। - अभी?
हाँ, अभी। शादी में हम रो ही पड़ेंगे।
यह नया मस्कारा टिकने वाला नहीं। चलो।
- अरे, तुम भी आओ। - चलो।
हीरा, तुम भी चलो।
फ़ोटोशूट के लिए।
हीरा!
- हाँ? - चलो, उठो।
तुम जाओ। मुझे बाथरूम जाना है।
- अच्छा। जल्दी आना। - अच्छा, चलो।
मुबारक हो।
प्लीज़। ऐसे मत बोल।
उस दिन तो बड़ा लंबा भाषण दिया था।
मेरी भावनाओं के साथ खेलने के बजाय,
मुझे तभी अपने रास्ते जाने देती।
तू अब यह क्यों कर रही है?
कोई तुझे मजबूर कर रहा है?
पिछले हफ़्ते...
माँ ने फ़ोन पर हमारी बातें सुन ली थीं।
बाद में, बाबा को भी पता चल गया।
वे डर गए।
उस उलझन में,
वे मेरे पुराने प्रेमी के माता-पिता से मिले और जल्दबाज़ी में शादी तय कर दी।
पर इसका मतलब यह नहीं कि तुझे शादी करनी ही होगी, हीरा।
तू जो करना चाहे, वह कर सकती है।
ऐसा क्या?
मैंने एक समलैंगिक लड़की के बारे में सुना था।
उसके माँ-बाप को उसकी हरकतें अजीब लगती थीं,
तो उन्होंने उसे एक कमरे में बंद रखा था।
उन्हें लगा कि उसपर शैतान सवार है।
भूत को भगाने के लिए उसकी झाड़फूँक करवाई।
पर वह लड़की नहीं बदली,
तो परिवार की इज़्ज़त की ख़ातिर उसे मार डाला।
तरुण का पता है?
- कॉलेज में हमारा सीनियर। - हाँ।
वह समलैंगिक था।
उसके माँ-बाप ने...
उसे किसी शिविर में भेज दिया
ताकि वह ठीक हो सके।
वहाँ वह उनके अत्याचार सह न सका,
उसने आत्महत्या कर ली।
मुझे डर है कि मेरा भी हश्र उनकी तरह न हो।
ये लोग हमें चैन से रहने नहीं देंगे।
ये हमारा बहिष्कार करेंगे।
मुझे लगता है ये हमें ज़लील करेंगे।
मैं चाहती हूँ तुझे।
सच में।
पर...
इस डर की वजह से,
मैं वह जीवन नहीं अपना सकती।
मुझे माफ़ कर दे।
मैं भी चाहती हूँ तुझे, हीरा।
कहीं बाहर जा रही हो?
चर्च जाने का मन कर रहा था।
साथ चलेंगे?
आपको प्रे करने की ज़रूरत नहीं।
आम तौर पर मैं अकेली ही जाती हूँ।
कोई साथ होगा तो अच्छा लगेगा।
मेरा मतलब...
अगर आप न चलना चाहें तो कोई बात नहीं।
मैं चलूँगा।
मैं आपसे कुछ पूछूँ?
आपको विजी दिखाई दे रही है?
अभी?
इस पल?
तो यहाँ सिर्फ़ हम दोनों मौजूद हैं, है न?
तो, ये क़त्ल अवैध शिकारियों ने नहीं किए?
उनका तरीका अलग है।
इरफ़ान की ऑटोप्सी के अनुसार गला काटा था।
इरफ़ान की ऑटोप्सी के अनुसार उसका गला काटा था।
उनकी मेज़, औज़ार और फंदे, सब गंदे और खून से सने हुए थे।
सब गंदे और खून से सने हुए थे।
सारी जगह उँगलियों के निशान छोड़ गए हैं।
ये वनराची क़त्ल उन्होंने नहीं किए, सर।
तो किसने किए?
तुम्हें कुछ पता है या नहीं?
मुझे कुछ लोगों पर शक है।
पर मुझे थोड़ा वक़्त चाहिए।
मुझे डर है हमारे पास वक़्त नहीं है, ऋषि।
हमारी सरकार थाएनकाडू में बहुत सी विकास और औद्योगिक परियोजनाओं की
योजनाएँ बना रही है।
यहाँ बहुत कुछ दाँव पर लगा है।
इस एक केस की वजह से बहुत सी योजनाएँ अनिश्चितता की स्थिति में हैं।
मंत्री, निवेशक, सब मुझपर दबाव डाल रहे हैं।
वे सब इस समस्या के सुलझने का इंतज़ार कर रहे हैं।
हमने तुम्हें वापस बहाल किया
क्योंकि हमें लगा कि तुम्हारे अंदर वह हुनर है
लगा इस मुश्किल केस को सुलझा लोगे।
हमें अपने फ़ैसले पर पछतावा न हो।
सर, इसे थोड़ा समय तो दें जैसा यह कह रहा है।
ज़रूर पता लगाएँगे।
शुरू से ही, आप इसकी तरफ़दारी करते आए हैं। पर इसने अभी तक
पर इसने अभी तक कुछ कर के दिखाया नहीं।
कुछ किया नहीं। और कितना समय दें, सर?
मैंने पहले ही कहा था
कि केस किसी और के हवाले कर देते हैं।
आज लोग काम पर नहीं आए?
मुझे लोन नहीं मिला तो उन्हें देने को पैसे नहीं हैं।
इसलिए वे नहीं आए।
छप्पर अभी बना नहीं। पर तुम बकरियाँ पहले ही ले आए।
बकरियाँ ही नहीं, सर।
- वह मुर्गी, चूहे और खरगोश भी लेता था, सर। - किसलिए?
किसलिए?
उन्हें चारा बनाकर
जंगली जानवरों और पक्षियों को लुभाया जा सकता है, सर।
कहता था कि फ़ोटो खींचने के लिए समय मिल जाएगा।
कहता था कि जंगली जानवरों की फ़ोटो लेने वाले ऐसे ही करते हैं।
नहीं तो, वह कहता था,
एक अच्छी फ़ोटो लेने में कई हफ़्ते या महीने लग जाएँगे, सर।
शुरू में सब अच्छा था,
पर फिर...
इन्हें सब कुछ बता दो, जान। हम अब यह अपने तक नहीं रख सकते।
रॉबर्ट...
मुझसे जो जानवर खरीदता था, उन्हें बेहोशी की दवा देने को कहता था।
जो जंगली जानवर उन्हें खाते थे
मदहोश होकर सुस्त हो जाते थे, सर।
वह कहता था कि इससे उसे फ़ोटो खींचने के लिए काफी समय मिल जाता है।
अक्सर ऐसा होता था कि वे जानवर और पक्षी
दवा के ओवरडोज़ की वजह से मर जाते थे, सर।
पर उसे इस सबसे कोई फ़र्क नहीं पड़ता था।
रॉबर्ट ने जंगल में पाप किए, सर।
इसीलिए वनराची ने उसे सज़ा दी।
उस दिन के बाद से,
मैं हर रोज़ उससे प्रार्थना करता हूँ
कि हमें माफ़ करे और हमें बख्श दे, सर।
ए, रुक!
क्या वह दिल का भ्रम नज़रों के सामने टूट जाएगा?
क्या वक़्त इस पहेली को सुलझा पाएगा?
भयानक सन्नाटा जो हर जगह गूँज रहा है
क्या अंधेरे में इस साये का पीछा रुक पाएगा?
वह राह जो कभी रुकती नहीं उस चक्र को तोड़ना है हमें
साज़िशों का यह साया
दूर तक है छाया
कठपुतली का है नाच जहाँ प्रेतों का है वास
खुलकर जी लो अपने जुनून को अपना लो वे राज़, आज़ाद तुम हो जाओगे!
क्या अनसुलझी कहानियाँ सामने आए सच
और सायों के वे राज़ ऐसे ही मर जाएँगे?
संवाद अनुवादक मोनिका सराफ़
रचनात्मक पर्यवेक्षक दिनेश शाकुल